Hüt simmer äs Schloss go aluege. Und nöd eifach nur irgend es Schloss. Dä Huusherr isch dä 30. Lord of MacLeod from MacLeod. S'Schloss isch s'berüemti Schloss Dunvegan Castle go aluegä. Leider wohnet diä immer  no dinä, drum chammer nur en chlinä Teil go aluegä. Mir hend trotzdem än chlinä Iidruck öbercho und s'Verliess hett üs grad ächli gschauderet.    S'nögscht Ziit isch s'Neist Point Lighthouse gsi. Ufem Wäg zum Lüchtturm simmer no bim Silberschmuckladä verbii und üsi Frauä hend no beidi ä schöns Chettäli mit Ahänger übercho. Vorem Lüchtturm hemmer üs no gstärcht und sind denn ca. drissg Minutä zum Lüchtturm gloffä. D'Ussicht isch wunderschön und trotz dä Meeräsbiisä hemmer üs ächli verwiilät.    Am Obig hemmer wöllä go üsäs 1.Auguscht Essä go nä im Harbour View. Leider sind äs paar Missverständnis uftaucht, und so hemmer denn nöd am gliichä Tisch chönä ässä. Aber das hett üs d'Stimmig nöd verdorbä...    Noch eim oder zwei Whisky simmer denn au is Bett gangä...